गायिका रजनी पल्लवीक जन्म मिथिलाक केंद्र बिंदु मधुबनी जिलान्तर्गत पिलखवार गांव मे भेल छलनि । सम्प्रति बंगलौर मे रहैत छथि । संगीत मे विशेष रूचि रहबाक कारण बाल्यकालहि सं हिनका संगीतक शिक्षा देब प्रारम्भ भेल छलनि । हिन्दुस्तानी शास्त्रीय संगीत मे मास्टर डिग्री लेलाक उपरान्त रजनी पल्लवी कतेको परियोजना पर काज करब प्रारम्भ केलनि जाहि मे मैथिली संगीतक पुनरुद्धार मुख्य छैक ।
 मैथिली गीतक अलाबा, रजनी पल्लवी गजल आओर सेमी-क्लासिकल संगीत मे रूचि रखैत छथि । हुनकर बहुतो गजल इंटरनेट पर उपलब्ध अछि । अपन एहि परियोजनाक तहत ओ ग़ालिबक ओहन गजल जे एखन तक नहि गायल गेलैक अछि, गाबि इनटरनेट पर दय रहल छथि । ई सभ परियोजना आर्थिक लाभ लेल नहि, मात्र आत्म सन्तुष्टिक लेल छैक । अर्थोपार्जनक लेल बंगलौर स्थित अपन संगीतशाला मे बच्चा सभ क' संगीतक शिक्षा दैत छथि ।
 रजनी पल्लवी अपन प्रसंशक सभ सं यैह अपील करैत छथि जे अपन प्राचीन धरोहर क' अक्षुण रखबाक लेल ओ अपन योगदान देथि । नीक कला आ कलाकार क' प्रोत्साहित करथि । नीक संगीत, रचना आ मिथिला पेंटिंग क' प्रसंशा करथि आ सभ तरहक Social Media क' प्रयोग क' ओकरा प्रसारित करथि साथे फूहर गीत आ अशुद्ध भाषाक प्रयोग क' तीब्र आलोचना करथि । जय मैथिली, जय मिथिला .
 अभिनेता संजय मिश्रा (Actor Sanjay Mishra)
मैथिली धारावाहिक "स्वर्ग नै बिनु मुइने"
फिल्म निर्देशन'क क्षेत्र मे एकटा मैथिल युवा निर्देशकक अवतरण भेल अछि जिनकर नाम छैन विकाश झा । विकास झा मूल रूप सँ दरभंगा जिला'क कबिलपुर निवासी विकास फिल्म मेकिंग मे विधिवत प्रशिक्षित भेला'क बाद सर्वप्रथम अपन मातृभाषा मैथिली मे "मुखियाजी" नामक फिल्म सँ अपन सिनेयात्रा'क आरम्भ केलनि अछि आ एकटा नव सोच ल'क' आगन बढ़य चाहैत छथि ।
 2009में विकास जी अपन निर्देशन पारीक प्रारम्भ मुम्बई सं करैत सोनी चैनल के लेल टीवी सीरियलक टीम में स्थान पाबैत डुंगरपुर प्रोडकशन हाऊस में शामिल भेला। अहि टीमक अगुआ प्रसिद्ध निर्देशक ललित मराठे छलैथ जेकि 2011 में प्रदर्शित हिन्दी फ़िल्म "शबरी" सं निर्देशकक रुप में चर्चित भेल छलैथ। अहिके बाद विकास जी हिन्दी फ़िल्म "ट्रनिंग 30"क टीममें सहायकक रुप मे प्रकाश झा प्रोडकशन्स में शामिल भेल छलैथ। हिनके सबके संग काज करैत प्राप्त अनुभवक प्रतिफ़ल छल मैथिली फ़िल्म "मुखियाजी"क सफ़ल निर्देशन।
 मैथिल प्रतिभाः भवेशनंदन झा,
Subscribe to: Posts (Atom)